《过中宿峡》
明代·释古邈

百尺嵯峨两岸齐，舟人报道是清溪。风高烟尽帆樯出，日午峰回峡影低。

林映佛灯疏磬度，崖悬春树野猿啼。绿波青草深深棹，恰似桃花客路迷。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。